Julius Indrišiūnas

Julius Indrišiūnas (1901 m. rugpjūčio 6 d. Peluodžiai, Pašvitinio valsčius – 1945 m. sausio 4 d. Kirovas) – Lietuvos teisininkas, politikas, buvęs finansų ministras.

Biografija 
1919 m. Lietuvos kariuomenės savanoris, tarnavo iki 1923 m. 1927 m. baigė Lietuvos universitetą.

1924–1925 m. ir 1927 m. mokytojavo Vilkijos vidurinėje mokykloje, „Saulės“ draugijos mokytojų kursuose. 1928–1932 m. dirbo teisininku. 1930 m. buvo paskirtas Kauno apygardos teismo vyresniuoju notaru. Nuo 1932 m. Lietuvių tautininkų sąjungos centro valdybos narys. 1933–1938 m. Finansų ministerijos generalinis sekretorius. 1936–1940 m. Seimo narys, Seimo vicepirmininkas. 1938 m. kovo mėn. – 1939 m. kovo mėn. LR finansų ministras. 1940 m. liepos mėn. NKVD suimtas, 1941 m. balandžio mėn. nuteistas. Kalintas Komijos ATSR, Kirovo srities lageriuose. Mirė Kirovo srities persiuntimo punkto
ligoninėje (Kirovo mieste).

Šaltiniai 

Lietuvos notarai
Lietuvos finansų ministrai
Seimo atstovai